Յուլիա Վոլկովա

Յուլիա Օլեգի Վոլկովա (, ), ռուս երգչուհի, «Տատու» փոփ-խմբի նախկին մենակատարուհի։ 2010 թվականից զբաղվում է մենակատարային կարիերայով։

Կենսագրություն 

Յուլիա Վոլկովան ծնվել է 1985 թվականի փետրվարի 20-ին Մոսկվայում։ Ծնուղները՝ գործարար Օլեգ Վիկտորի Վոլկով և ոճաբան Լարիսա Վիկտորի Վոլկովա։ 7 տարեկան հասակում Յուլիան ընդունվում է № 62 մանկական երաժշտական դպրոց, դաշնամուրի դասարան։ 9 տարեկանից ելույթ է ունենում «Նեպոսեդի» մանկական վոկալ-գործիքային համույթում։ Մեկ տարի անց համույթի կազմի մեջ է ընդգրկվում նաև Լենա Կատինան։ 1995 թվականին Յուլիան տեղավոխվում է թատերական թեքումով № 1113 հանրակրթական դպրոցը։

Յուլիան նկարահանվել է մանկական «Երալաշ» () կինոժուռնալում («Փրկիր ինձ», «Մանեկեն» սյուժեներ)։

1999 թվականին, 14 տարեկան հասակում, Յուլիան քասթինգի արդյունքում դառնում է «Տատու» երաժշտական նախագծի մասնակից, կազմակերպված գովազդային հոլովակների սցենարիստ Իվան Շապովալովի և երգահան Ալեքսանդր Վոյտինսկու կողմից։

Ըստ խմբի ներկայացուցիչների տվյալների, 2000 թվականին Յուլիան ընդունվում է Գնեսինների անվան էստրադա-ջազային ուսումնարանի վոկալի բաժանմունք։ 2006 թվականի հունվարին լրատվամիջոցները հայտնում էին, որ Յուլիան պատրաստվում է ընդունվել Կառավարման Պետական Համալսարանի պրոդյուսերական ֆակուլտետ։

2009 թվականի մարտին խմբի մենեջմենթը հայտարարում է խմբի մեծամասշտաբային ռեժիմով աշխատանքների դադարեցման մասին։ Պատճառ հանդիսանում է այն, որ Յուլիան վիճաբանել է պրոդյուսեր Բորիս Ռենսկու հետ։ Այդ ժամանակից Վոլկովան սկսում է մենակատարային կարիերա։ 2011 թվականի հունիսին Վոլկովան մատուցում է երկու երգ իր մենակատարային նախագծի առաջին սինգլից («Rage» և «Woman All The Way Down»)։ Նա հայտարարում է, որ այդ երգերը չեն մտնի դեբյուտային ալբոմի մեջ։

2012 թվականին, «Եվրատեսիլ» երգի մրցույթի ընտրական փուլում, Յուլիան հանդես է գալիս «Back to Her Future» երգով, երգիչ Դիմա Բիլանի հետ դուետով, զբաղեցնելով երկրորդ հորիզոնականը, զիջելով «Բուրանովսկիե Բաբուշկի»-ին։

2012 թվականի ամռանը թողարկվում է Յուլիայի նոր սինգլը, «Didn’t Wanna Do It» («Արի պտտեցնենք Երկիրը», ) անվանումով, որի հեղինակներն են հանդիսանում «The Euroz»-ի երգահանները, Taj Jackson-ի մասնակցությամբ։ Ռուսերեն տեքստը գրել է Ելենա Կիպերը։ Օգոստոսին կայանում է սինգլի առաջնախաղը YouTube-ի «ELLO» ալիքում։ Օգոստոսի 21-ին սինգլը թողարկվում է iTunes-ում և Amazon-ում։

2012 թվականի սեպտեմբերին Յուլիան վիրահատություն է տանում ձայնալարերի վրա։

2012 թվականի դեկտեմբերին Յուլիան միավորվում է «Տատու» խմբի իր նախկին գործընկերուհի Լենա Կատինայի հետ՝ «200 km/h In the Wrong Lane (10th Anniversary Edition)» ալբոմի հոբելյանական վերահրատարակման աջակցման շրջանակներում։

2013 թվականի ապրիլի 19-ին «Իզվեստիա Hall» համերգային դահլիճում կայանում է հանրաճանաչ երաժշտության բնագավառում «Звуковая дорожка» մրցանակաբաշխության 10-րդ հոբելյանական արարողությունը, որտեղ Յուլիան և երգիդ Դիմա Բիլանը արժանանում են գլխավոր մրցանակին՝ «Տարվա դուեիտ» անվանակարգում։ Նաև, նույն թվականի գարնանը, Յուլիան և երգիչ Դիմա Բիլանը «Սեր-շուն» («Любовь-сука») սինգլով հաղթանակ են տանում «OE Video Music Awards»-ում, «Լավագույն սեքսուալ տեսահոլովակ» («Best sex video») անվանակարգում։

2013 թվականի սեպտեմբերին Կիևում կայանում է «t.A.T.u.»-ի առաջին համերգը վերջին հինգ տարիների ընթացքում։
 
Նոյեմբերի 23-ին Յուլիան և Լենան երեք համերգ են տալիս Սանկտ Պետերբուրգում։

2014 թվականի փետրվարի 7-ին Յուլիան և Լենան ելույթ են ունենում Սոչիի XXII Ձմեռային Օլիմպիական խաղերի բացման արարողության ժամանակ։

Յուլիա Վոլկովան, Լենա Կատինան, Լիգալայզը և Մայկ Թոմպկինսը համատեղ ձայնագրում են «Սեր Յուրաքանչյուր ակնթարթում» («Любовь В Каждом мгновении») տրեկը։ Տեսահոլովակի պրեմիերան կայանում է 2014 թվականի ապրիլի 7-ին։

2015 թվականի սեպտեմբերի 18-ին, երկրպագուների հետ հանդիպման ժամանակ, Յուլիան պատմում է դեբյուտային ալբոմի վրա աշխատանքների մասին։ «Տրեկների մեծամասնությունն արդեն ձայնագրված է, սակայն մենք շարունակում ենք փնտրել նոր նյութեր, կլինի երկու տարբերակ՝ ռուսերեն և անգլերեն լեզուներով։ Ձկավառակը սհացվում է բացարձակ տարբեր։ Երեք տարվա լռության ընթացքում ես ձեռքերս ծալած չեմ նստել, երգերի վրա աշխատել են ինչպես ռուս դիջեյներ, այնպես էլ շվեդ և ամերիկացի մասնագետներ, հայտնի իրենց աշխատանքներով ամբողջ աշխարհում։ Անվանումը ես մտածել եմ ինքնուրույն՝ "VGNA", այսինքն «Volkova's Great New Album», կարճ և հասկանալի։ 2016 թվականի ապրիլին տեղի կունենա նախադիտումը։ Սպասեք» - կիսվել է Վոլկովան։

2015 թվականի սեպտեմբերի 19-ից մինչև 21-ը տեղի են ունենում «Պահիր կողքիդ» («Держи Рядом») երգի հիման վրա նոր հոլովակի նկարահանումները։ Որպես ռեժիսոր հանդես է գալիս Ալան Բադոևը։ Երգի և հոլովակի պրեմիերան նախատեսված է 2015 թվականի հոկտեմբեր-նոյեմբեր ամիսներին։ Երգը կհանդիսանա Յուլիայի առաջին մենակատարային աշխատանքը վերջին երեք տարիների ընթացքում։

Անձնական կյանք 

2004 թվականի սեպտեմբերի 24-ին, 19 տարեկան հասակում, Յուլիան ունենում է դուստր՝ Վիկտորյա, որի հայրը Պավել Սիդորովն է (այդ ժամանակ երգչուհու թիկնապահը)։ «Անատոմիա t.A.T.u.» («Анатомия t.A.T.u.») ֆիլմում Վոլկովան հիշատակում է վաղ վիժման մասին, սակայն հետագայում, իր հարցազրույցներում, չի խոսում դրա մասին, պատմելով, որ ինքը ծննդաբերել է առաջին հղիության ժամանակ։

2006 թվականին թերթերը հայտարարում են երգիչ Վլադ Տոպալովի հետ նախատեսվող ամուսնության մասին, որի հետ Վոլկովան ծանոթ էր «Նեպոսեդի» մանկական համույթում մասնակցության տարինարից։

2006 թվականին Վոլկովան ծանոթանում է «Մոսստրոյմեխանիզացիա-5» ընկերության գլխավոր տնօրեն Օբիդ Յասինովի որդու՝ 19-ամյա Պարվիզ Յասինովի հետ։ 2007 թվականին լրատվամիջոցները գրում են, որ Վոլկովան գաղտնի ամուսնացել է Պարվիզի հետ Արաբական Միացյալ Էմիրություններում և ընդունել է իսլամ։ Հետագայում խմբի ներկայացուցիչները հերքում են ամուսնության և իսլամի ընդունման մասին հայտարարությունները, սակայն ինքը՝ Վոլկովան, այդ հաստատում է։ 2007 թվականին լույս աշխարհ է գալիս Վոլկովայի երկրորդ երեխան՝ Սամիրը։ 2010 թվականի մարտին Վոլկովան բաժանվում է Յասինովից։

Ունի մի քանի դաջվածք, որոնցից մեկը գոտկատեղին, կատարված արաբական զարդագրով, 2003 թվականին, «Maxim» ամսագրի համար ֆոտոսեսիայի ժամանակ։ Գրությունը, ինչպես ասվում է ամսագրում, նշանակում է «սեր» (հիյամ)։

Տեսահոլովակներ 
 2011 թվական - «All Because of You»
 2011 թվական - «Կտեղաշարժեմ աշխարհը» («Сдвину мир»)
 2012 թվական - «Սեր-շուն» («Любовь - сукa») (Դիմա Բիլանի հետ համատեղ)
 2012 թվական - «Արի պտտենք Երկիրը» («Давай закрутим Землю»)
 2012 թվական - «Didn’t Wanna Do It»
 2014 թվական - «Սեր յուրաքանչյուր ակնթարթում» («Любовь в каждом мгновении») (Լենա Կատինայի, Լիգալայզի և Մեյկ Թոմպկինսի հետ համատեղ)
 2015 թվական - «Պահիր կողքիդ» («Держи Рядом») (ռեժիսոր Ալան Բադոև)

Ֆիլմագրություն 
 1999 թվական, 2001 թվական - «Երալաշ» («Ералаш»)
 2011 թվական - «Դու և ես» («Ты и я») (ինքն իր դերում)
 2013 թվական - «Զոմբի արձակուրդներ 3D» («Zомби каникулы 3D») (Նատաշա)
 2014 թվական - դրվագ սլովակյան «Panelák» սերիալում (ինքն իր դերում)
 2014 թվական - «Մոտ, բայց հեռու» («Близко, но далеко») (կուպիդոնի դերում)

Ծանոթագրություններ

Աղբյուրներ 
 Պաշտոնական կայք 
 Յուլիա Վոլկովայի տեսաալիքը ՅուԹյուբում
 Կենսագրությունը tatu.ru կայքում 
 Վոլկովայի օրագիրը tatu.ru կայքում 
 

1985 ծնունդներ
Փետրվարի 20 ծնունդներ
Ռուս երգչուհիներ
Փոփ երգչուհիներ
Ռուս մեցցո-սոպրանոներ
Ռուս դերասանուհիներ
Ռուս կինոդերասանուհիներ
Ռուս հեռուստատեսային դերասանուհիներ
Ռուս կոմպոզիտորներ
Ռուսաստանի փոփ-վոկալիստներ
Ռուսաստանի մասնակիցները Եվրատեսիլ երգի մրցույթում
«Միասնական Ռուսաստան» կուսակցության անդամներ
ԼԳԲՏ արվեստագետներ
Ռուս դաշնակահարներ
Ռուս հաղորդավարուհիներ
Ռուս մոդելներ
Ռուս երաժիշտներ